Държавен вестник, бр. 17, 2017 г., стр. 17

БРОЙ  17	
Д Ъ Р Ж А В Е Н  В Е С Т Н И К 	
СТР.  17  
Списък с оборудването във връзка със 
Свидетелството за сигурност на оборудването 
на товарен кораб (Form E) 
10. В Списъка с оборудването във връзка 
със Свидетелството за сигурност на оборуд-
ването на товарен кораб (Form E), в раздел 3 
се добавя следната точка 14:
„14 Алармена система за навигационна 
вахта на мостика (BNWAS).“
Списък с оборудването във връзка със 
Свидетелството за сигурност на пътнически 
кораб, задвижван с ядрено гориво (Form PNUC) 
11. В Списъка с оборудването във връзка 
със Свидетелството за сигурност на пътниче-
ски кораб, задвижван с ядрено гориво (Form 
PNUC), в раздел 5 се добавя следната точка 15:
„15 Алармена система за навигационна 
вахта на мостика (BNWAS).“
Списък с оборудването във връзка със 
Свидетелството за сигурност на товарен ко-
раб, задвижван с ядрено гориво (Form CNUC) 
12. В Списъка с оборудването във връзка 
със Свидетелството за сигурност на товарен 
кораб, задвижван с ядрено гориво (Form 
CNUC), в раздел 5 се добавя следната точка 14:
„14 Алармена система за навигационна 
вахта на мостика (BNWAS).“
ПРИБАВЯНЕ НА БЕЛЕЖКА ПОД ЛИНИЯ 
КЪМ ПРАВИЛО V/18 НА SOLAS 
В съществуващите бележки под линия 
към параграф 2 след последната бележка се 
добавя следната:
„Стандарти за ефективност на Алармената 
система за навигационна вахта на мостика 
(BNWAS) (Резолюция MSC.128(75).“
1149
ПРОИЗВОДСТВЕН СТАНДАРТ
за алтернативни средства за защита от коро­
зия на товарни нефтени танкове или танкери 
за суров нефт
(Приет с Резолюция MSC.289(87) на Комитета 
по морска безопасност на Международната 
морска организация на 14 май 2010 г. В сила 
за Република България от 1 януари 2012 г.)
Комитетът по морска безопасност,
Припомняйки член 28 (б) на Конвенцията 
за Международната морска организация от-
носно функциите на Комитета,
Отбелязвайки правило II-1/3-11 от Меж-
дународната конвенция за безопасност на 
човешкия живот на море (SOLAS) от 1974 г., 
наричана по-долу „Конвенцията“, прието от 
Резолюция MSC.291(87), отнасящо се до ал-
тернативни средства за защита от корозия на 
товарни нефтени танкове на нефтени танкери 
за суров нефт,
Отбелязвайки също, че посоченото по-горе 
правило II-1/3-11 предвижда, че алтернатив-
ните средства за защита от корозия, посочени 
в него, трябва да отговарят на изискванията 
на производствения стандарт за алтернативни 
средства за защита от корозия за нефтените 
танкове на нефтени танкери за суров нефт 
(наричани по-долу „производствен стандарт за 
алтернативни средства за защита от корозия“),
След като разгледа на седемдесет и седмата 
си сесия текста на предложения производ-
ствен стандарт за алтернативните средства 
за защита от корозия,
1. Приема производствен стандарт за ал-
тернативни средства за защита от корозия 
за горивните танковете на нефтени танкери 
за суров нефт, текстът на който е даден в 
Приложението към настоящата резолюция;
2. Приканва Договарящите се правител-
ства да имат предвид, че производственият 
стандарт за алтернативни средства за защи-
та от корозия ще влезе в сила на 1 януари 
2012 г. при влизане в сила на SOLAS правило 
II-1/3-11;
3. Отбелязва, че съгласно разпоредбите на 
глава II-1 от Конвенцията SOLAS изменения 
на Производствения стандарт за алтернативни 
средства за защита от корозия трябва да бъдат 
приети, да се въведат в сила и да влязат в 
сила в съответствие с разпоредбите на член 
VIII на тази Конвенция относно процедурата 
за изменение, отнасяща се до Приложението 
на Конвенцията, освен глава I;
4. Изисква Генералният секретар да изпрати 
заверени копия на настоящата резолюция и 
текста на Производствения стандарт на защит-
ното покритие, съдържащ се в Приложението, 
на всички Договарящи се правителства по 
Конвенцията;
5. Изисква още Генералният секретар да 
предаде копия на тази резолюция и нейното 
Приложение на Членовете на Организацията, 
които не са Договарящи се правителства по 
Конвенцията;
6. Приканва Правителствата да насърчават 
разработването на нови технологии, целящи 
предоставяне на алтернативни системи, и 
да се информира Организацията за всички 
положителни резултати;
7. Взема решение да запази Производ-
ствения стандарт за алтернативни средства 
за защита от корозия, предмет на прераз-
глеждане и изменение при необходимост, в 
светлината на опита, натрупан от неговото 
приложение.